Piranjasas
Piranjasas (port. Rio Piranhas 'piranijų upė') arba Asu (Rio Açu) – upė rytų Brazilijoje, Paraibos ir Šiaurės Rio Grandės valstijose. Prasideda Kariris Veljoso aukštumose šalia Searos ir Paraibos sienos, 460 m aukštyje. Teka į šiaurės rytus. Įteka į Atlanto vandenyną ties Makau, sudaro pelkėtą deltą. Didžiausias intakas: Pjanko (dešinysis). Upė daugelyje vietų patvenkta (didžiausias tvenkinys – A. R. Gonsalveso). Didesni miestai prie Piranjaso: San Žoze do Piranjasas, San Bentas, Žardin dos Piranjasas, Žukurutu, Makau. Upės vanduo naudojamas drėkinimui, didelė vandens tarša.